CELEX: 62017CA0558
Language: el
Date: 2019-04-04 00:00:00
Title: Υπόθεση C-558/17 P: Απόφαση του Δικαστηρίου (τρίτο τμήμα) της 4ης Απριλίου 2019 — OZ κατά Ευρωπαϊκής Τράπεζας Επενδύσεων (ΕΤΕπ) (Αίτηση αναιρέσεως — Υπαλληλική υπόθεση — Προσωπικό της Ευρωπαϊκής Τράπεζας Επενδύσεων (ΕΤΕπ) — Σεξουαλική παρενόχληση — Έρευνα στο πλαίσιο του προγράμματος «Dignity at work» — Απόρριψη καταγγελίας για παρενόχληση — Αίτημα ακυρώσεως της αποφάσεως του προέδρου της ΕΤΕπ περί απορρίψεως της καταγγελίας — Αποκατάσταση της ζημίας)

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/4
            
         
      Απόφαση του Δικαστηρίου (τρίτο τμήμα) της 4ης Απριλίου 2019 — OZ κατά Ευρωπαϊκής Τράπεζας Επενδύσεων (ΕΤΕπ)
      (Υπόθεση C-558/17 P) (1)
      
      (Αίτηση αναιρέσεως - Υπαλληλική υπόθεση - Προσωπικό της Ευρωπαϊκής Τράπεζας Επενδύσεων (ΕΤΕπ) - Σεξουαλική παρενόχληση - Έρευνα στο πλαίσιο του προγράμματος «Dignity at work» - Απόρριψη καταγγελίας για παρενόχληση - Αίτημα ακυρώσεως της αποφάσεως του προέδρου της ΕΤΕπ περί απορρίψεως της καταγγελίας - Αποκατάσταση της ζημίας)
      (2019/C 206/05)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: OZ (εκπρόσωπος: B. Maréchal, avocat)
      
         Αντίδικος κατ’ αναίρεση: Ευρωπαϊκή Τράπεζα Επενδύσεων (εκπρόσωποι: K. Carr και G. Faedo, επικουρούμενες από τον A. Dal Ferro, avvocato)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί την απόφαση του Γενικού Δικαστηρίου της Ευρωπαϊκής Ένωσης της 13ης Ιουλίου 2017, OZ κατά ΕΤΕπ (T-607/16, μη δημοσιευθείσα, EU:T:2017:495), κατά το μέρος που με αυτή το Γενικό Δικαστήριο απέρριψε, αφενός, τα αιτήματα αποζημιώσεως που είχε διατυπώσει η OZ με την προσφυγή-αγωγή της και τα οποία στηρίζονταν στην ευθύνη της Ευρωπαϊκής Τράπεζας Επενδύσεων (ΕΤΕπ) για παρανομίες που φέρονται να τελέστηκαν στο πλαίσιο της διαδικασίας έρευνας, περιλαμβανομένης της προσβολής του δικαιώματος της OZ σε δίκαιη εξέταση της περιπτώσεώς της, και, αφετέρου, το ακυρωτικό αίτημα που είχε προβάλει με την προσφυγή αγωγή αυτή.
               
            
                  2)
               
               
                  Απορρίπτει την αίτηση αναιρέσεως κατά τα λοιπά.
               
            
                  3)
               
               
                  Ακυρώνει την απόφαση του προέδρου της Ευρωπαϊκής Τράπεζας Επενδύσεων της 16ης Οκτωβρίου 2015, με την οποία τέθηκε στο αρχείο η καταγγελία για σεξουαλική παρενόχληση που είχε υποβάλει η OZ.
               
            
                  4)
               
               
                  Απορρίπτει την προσφυγή-αγωγή κατά τα λοιπά.
               
            
                  5)
               
               
                  Η Ευρωπαϊκή Τράπεζα Επενδύσεων φέρει, πέραν των δικών της δικαστικών εξόδων, και τα έξοδα στα οποία υποβλήθηκε η OZ τόσο στην πρωτόδικη όσο και στην αναιρετική διαδικασία.
               
            
         (1)  ΕΕ C 437 της 18.12.2017.